CELEX: 62011TN0593
Language: et
Date: 2011-11-28 00:00:00
Title: Kohtuasi T-593/11: 28. novembril 2011 esitatud hagi — Al-Chihabi versus nõukogu

28.1.2012   
            
            
               ET
            
            
               Euroopa Liidu Teataja
            
            
               C 25/62
            
         
      28. novembril 2011 esitatud hagi — Al-Chihabi versus nõukogu
      (Kohtuasi T-593/11)
      (2012/C 25/119)
      Kohtumenetluse keel: inglise
      
         Pooled
      
      
         Hageja: Fares Al-Chihabi (Aleppo, Süüria) (esindajad: L. Ruessmann ja W. Berg)
      
         Kostja: Euroopa Liidu Nõukogu
      
         Nõuded
      
      Hageja palub Üldkohtul:
      
                  —
               
               
                  tühistada nõukogu 2. septembri 2011. aasta määrus (EL) nr 878/2011 (1) ja nõukogu 13. oktoobri 2011. aasta määrus (EL) nr 1011/2011 (2), ning nõukogu 2. septembri 2011. aasta otsus 2011/522/ÜVJP (3) ja nõukogu 13. oktoobri 2011. aasta otsus 2011/684/ÜVJP (4), ning kõik hilisemad õigusaktid niivõrd, kuivõrd need süvendavad ja/või asendavad piiravaid meetmeid hagejat puudutavas osas, ja
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja neli väidet.
      
                  1.
               
               
                  Esimene väide, et rikuti õigust heale haldusele, nimelt põhjendamiskohustust, mida näeb ette Euroopa Liidu põhiõiguste harta artikkel 41, ELTL artikkel 216 ja nõukogu määruse (EL) nr 442/0211 (5) artikli 14 lõige 2.
               
            
                  2.
               
               
                  Teine väide, et rikuti hageja kaitseõigusi, nimelt õigust olla ära kuulatud ja õigust nende õiguste tõhusale kohtulikule läbivaatamisele.
               
            
                  3.
               
               
                  Kolmas väide, et põhjendamatult ja ebaproportsionaalselt rikuti hageja põhiõigusi, iseäranis tema omandiõigust, tema õigust au ja maine austamisele, tema vabadust tegeleda ettevõtluse ja kaubandusega ning viimaseks süütuse presumptsiooni
               
            
                  4.
               
               
                  Neljas väide, et rikuti hageja õigust eraelu puutumatusele, kuivõrd vahendeid külmutavad ja liikumisvabadust piiravad meetmed sekkuvad ebaproportsionaalselt hageja põhiõigusesse eraelu puutumatusele ning rikuvad proportsionaalsuse üldpõhimõtet.
               
            
         (1)  Nõukogu 2. septembri 2011. aasta määrus (EL) nr 878/2011, millega muudetakse määrust (EL) nr 442/2011 piiravate meetmete kohta seoses olukorraga Süürias (ELT 2011 L 228, lk 1).
      
         (2)  Nõukogu 13. oktoobri 2011. aasta määrus (EL) nr 1011/2011, millega muudetakse määrust (EL) nr 442/2011 piiravate meetmete kohta seoses olukorraga Süürias (ELT 2011 L 269, lk 18).
      
         (3)  Nõukogu 2. septembri 2011. aasta otsus 2011/522/ÜVJP, millega muudetakse otsust 2011/273/ÜVJP piiravate meetmete kohta seoses olukorraga Süürias (ELT 2011 L 228, lk 16).
      
         (4)  Nõukogu 13. oktoobri 2011. aasta otsus 2011/684/ÜVJP, millega muudetakse otsust 2011/273/ÜVJP piiravate meetmete kohta seoses olukorraga Süürias (ELT 2011 L 269, lk 33).
      
         (5)  Nõukogu 9. mai 2011. aasta määrus (EL) nr 442/2011 piiravate meetmete kohta seoses olukorraga Süürias (ELT 2011 L 121, lk 1).